section_heading: Životopis
paragraph_text: Istaknuta djela su mu Hrvatsko-latinski rječnik i Latinsko-hrvatski enciklopedijski rječnik, a njegov Osmojezični medicinski enciklopedijski rječnik (latinski, engleski, francuski, njemački, španjolski, talijanski, esperanto i hrvatski) koji je objavio 2016. godine, prvi je takav na svijetu. Rječnik je koncizan i informativan, s 50 000 pojmova, odnosno jezičnih jedinica i sintagma na 3 184 stranice enciklopedijskog formata. Rječnik je stvarao više od deset godina, a napravio ga je zbog potrebe za višejezičnim rječnikom, jer premda je do sada latinski bio univerzalni jezik medicine, u novije doba sve se više odstupa od unificirane komunikacije u medicini i počinju se rabiti nacionalni jezici, što je po svijetu rezultiralo nerazumijevanjem i nesnalaženjem te je nastala potreba za ovakvim opsežnim rječnikom.<ref>: Prvi osmojezični medicinski enciklopedijski rječnik , HRT, 26. travnja 2016. Pristupljeno 24. prosinca 2016.